Perheen isille
Te perheen isät, muistakaa,
 Rakkaita lapsianne.
 Hyvästi heitä hoitakaa
 Kalliina aarteenanne.

 Se aarre paras; kallehin
 Min antoi Herra taivaan,
 Siis hoitakaamme sitä niin
 Kuin silmäterää aivan.

 He silloin teitä siunaavat
 Varhaisess’ lapsuudessa
 Ja elonne tukeevat
 Heikossa vanhuudessa.

 Siis siksi hyvin hoitakaa
 Te isät, lapsianne,
 Se käsky aina muistakaa:
 On herran Jumalanne.

G. A. L.

Lähde: Työmies 22.2.1901.

Anonyymi
Runot
Työmies
1901